ńlɔ̄ŋ nyina kirisolít, berîl ai oníks bí ngábə́ ḿbāmán á mvɔ́d étēde. 14Məkɔ́g mə́tē mə́ ngábə́ áwômo ai mə́bɛ̄, anə́ ḿból bɔ́n bə́ Ísraɛ̂l bə́ nə́ mwé mə́ ngábə́ ǹkaŋán anə́ zitám, akɔ́g ásə̄ á bə̄lə́ dzwé díé ńkaŋan ású mə̄ndá mə́ bod awômo ai mə́bɛ̄. 15Ású éwɔ́man óngon, ńdɔ̄ bə́ ngábɔ bəngɔ́kɔbɔ bə́ mvɔ́d, bə́ tɔ̄á ai məzəgəle ngiligidíga. 16Ńdɔ̄ bə́ ngákom bǎn bikokoma bí mvɔ́d bíbɛ̄, ai akéné ábɛ̄, bə́ tīŋí ákēné ábɛ̄ á mə̄sú mə́bɛ̄ yā bikokoma bí. 17Bə́ fūdí məzəgəle mə́ mvɔ́d mə́tē mə́bɛ̄ ákēné tē ábɛ̄, á mə̄sú mə́ ékob. 18Məsú mə́bɛ̄ á məzəgəle mə́ tɔ̄á á bikokoma bí mvɔ́d bíbɛ̄ mū, bə́ bədé hḿ byā á bəkonde bə́ éfod á yób, éfǎs yā ósū. 19Bə́ kōmó fə akéné mvɔ́d ábɛ̄, bə́ bə̄mə́ dɔ̄ á mə̄sú mə́bɛ̄ yā ékǒb tē, á ngədəg yǎ ńnə̄m étēde, éfās yā éfod. 20Bə́ kōmó fə akéné mvɔ́d áfə̄ ábɛ̄, bə́ bə̄mə́ dɔ̄ á bəkonde bə́ éfod, éfǎs yā sí ósū, babi ai eladaga dzábá, á ńkǒl éfod á yób. 21Ńdɔ̄ bə́ ngátindi ewɔ́man óngon ai akéné yā étēde ḿbámə̄ná ai akéné yā éfod ai ǹkǒl vɛ́lə́vɛs ó tɔ̄á nyɔ́l ekɔŋ, ḿból yə̄ nâ ewɔ́man óngon é bə̄də́bə ǹkǒl éfod á yób təge dzǎm kándan ai efod, anə ḿból Ńtondôbə a ngábéndē Mósɛs. 22Ńdɔ̄ fə̄ bə́ ngálad edǔd yā éfod, ǹtiŋán ai vɛ́lə́vɛs nyɔ́l ekɔŋ.